Page:Leechdoms wortcunning and starcraft of early England volume 3.djvu/74

 þu miht wiþ attre

& wið onflyge

þu miht wiþ þam laþan

ðe geond lond færð.

Ond þu wegbrade

wyrta modor

eastan opone

innan mihtigu

ofer ðy crætu curran

ofer ðy cwene reodan

ofer ðy bryde bryodedon

ofer þy fearras fnærdon

eallum þu þon wiðstode

& wiðstunedest

swa ðu wiðstonde

attre & onflyge

& þæm laðan þe

geond lond fereð.

stime hætte þeos wyrt

heo on stane geweox.

stond heo wið attre

stunað heo wærce.

stiðe heo hatte

wiðstunað heo attre

wreceð heo wraðan

weorpeð ut attor.

þis is seo wyrt

seo wiþ wyrm gefeaht

þeos mæg wið attre

heo mæg wið onflyge

heo mæg wið ðam laþan

ðe geond lond fereþ.